
[bookmark: _Hlk205541786][bookmark: _Hlk181617885]Regulamentul de Organizare și Funcționare al Eco Serv Clinceni


CAPITOLUL I
DISPOZIȚII GENERALE
         Prezentul Regulament de organizare și funcționare al Eco Serv Clinceni denumit în continuare Regulament, este elaborat în temeiul:
- art. 28 alin. (6) din Legii nr. 51/2006 privind serviciile comunitare de utilități publice, republicată cu modificările și completările ulterioare, potrivit căruia operatorii care își desfășoară activitatea în regim de gestiune directă se organizează și funcționează pe baza unui regulament de organizare și funcționare aprobat de autoritățile deliberative ale unităților administrativ-teritoriale;
- art. 14 alin.(1) din Legea nr. 101/2006 privind serviciile de salubrizare a localităților, cu modificările și completările ulterioare, potrivit căruia organizarea gestiunii, funcționării și exploatării serviciului de salubrizare, corespunzător modalității de gestiune adoptate, se face în condițiile prevăzute de Legea nr. 51/2006, republicată, și ale prezentei legi;
- art. 14 alin. (2) din Legea nr. 101/2006 privind serviciile de salubrizare a localităților, cu modificările și completările ulterioare, potrivit căruia gestiunea directă se poate acorda pentru una ori mai multe activități prevăzute la art. 2 alin. (3) din același act normativ;
Art. 1 Prevederile prezentului Regulament se aplică Eco Serv Clinceni instituție publică de interes local, cu personalitate juridică, înființată în subordinea Consiliului Local al U.A.T. Clinceni, având ca obiect principal de activitate, salubrizarea localității, în regim de gestiune directă.

CAPITOLUL II
ORGANIZAREA ȘI FUNCȚIONAREA ECO SERV CLINCENI
[bookmark: _Hlk213063307]Art. 2 Eco Serv Clinceni are sediul în județul Ilfov, sat Clinceni, comuna Clinceni, strada Principală nr. 107 A, etaj 1, camera 1  și dispune de cod fiscal, cont bancar propriu, de ștampilă și de sigilii proprii. Aceasta va avea patrimoniu propriu, va funcționa pe bază de gestiune economică și se va bucura de autonomie financiară și funcțională, va fi subiect juridic de drept fiscal, titular al codului unic de înregistrare fiscală și a conturilor deschise la unitățile teritoriale ale trezoreriei sau la unitățile bancare și va întocmi, în condițiile legii, bugetul de venituri și cheltuieli și situații financiare anuale.
Art. 3 Modul de organizare și funcționare a serviciului de salubrizare trebuie să se realizeze pe
baza următoarelor principii:
[bookmark: _Hlk189125503]- protecția sănătății populației;
- responsabilitatea față de cetățeni;
- conservarea şi protecția mediului înconjurător;
- asigurarea calității şi continuității serviciului;
- taxarea echitabilă, corelată cu calitatea şi cantitatea serviciului prestat;
- securitatea serviciului;
- dezvoltarea durabilă.

Art. 4 Eco Serv Clinceni asigură, în limita fondurilor bugetare aprobate :
· Maturatul, spălatul, stropirea și întreținerea căilor publice;
· Curățarea și transportul zăpezii de pe căile publice și menținerea în funcțiune a acestora pe timp de polei sau de îngheț;
Eco Serv Clinceni poate efectua și alte activități, dar numai din sfera prestării serviciului de salubrizare care au legătură directă cu obiectul principal de activitate sau poate contribui la realizarea acestuia.

Art. 5 Relații de autoritate ierarhice:
· subordonarea Administratorului față de Primarul comunei Clinceni;
·  subordonarea personalului de execuție față de personalul de conducere, conform ierarhiei prezentate de organigramă.
Art. 6 Relații de cooperare
· se stabilesc între compartimentele din structura organizatorică a Eco Serv Clinceni sau între acestea și compartimentele corespondente din cadrul unităților subordonate Consiliului Local Clinceni;
· se stabilesc între compartimentele din structura organizatorică a Eco Serv Clinceni și compartimente din cadrul Primăriei Clinceni.

CAPITOLUL III
STRUCTURA ORGANIZATORICĂ A ECO SERV CLINCENI
Art. 7 Administratorul  conduce și coordonează direct toate compartimentele Eco Serv Clinceni:
· [bookmark: _Hlk181621006]Compartiment Economic și de Gestiunedircetor
· Compartiment Achiziții Publice și Resurse Umane;
· Compartiment de Curățenie căi publice;
· Compartiment Deszăpezire și întreținere obiective publice.

CAPITOLUL IV
CONDUCEREA ECO SERV CLINCENI

Art. 8 Conducerea Eco Serv Clinceni se asigură prin Administratorul instituției.

Art. 9 Administratorul conduce și coordonează direct toate compartimentele Eco Serv Clinceni 
[bookmark: _Hlk213227950]
Art. 10 Atribuții Administrator :
· Administratorul  asigură conducerea executivă a Eco Serv Clinceni și răspunde de buna funcționare a instituției în îndeplinirea atribuțiilor ce îi revin;
· propune obiective generale ale instituției și le supune aprobării Primarului comunei Clinceni;
· [bookmark: _Hlk190082601]aprobă obiectivele specifice și operaționale propuse de compartimentelor subordonate, pe baza cerințelor de calitate, a specificațiilor tehnice și a indicatorii de performanță stabilite prin ”Caietul de sarcini pentru delegarea gestiunii directe a activității de salubrizare, inclusiv deszăpezire în comuna Clinceni” și ”Regulamentul de organizare și funcționare al Eco Serv Clinceni”;
· asigură transpunerea programelor și strategiilor stabilite de autoritățile administrației publice în sarcini de lucru și se asigură ca acestea să fie îndeplinite într-o manieră care să permită atingerea obiectivelor stabilite, prin colaborarea la nivel de direcții, servicii, compartimente;
· exercită funcția de ordonator terțiar de credite al instituției publice, situație în care utilizează creditele bugetare ce i-au fost repartizate numai pentru realizarea sarcinilor instituitei, potrivit prevederilor din bugetele aprobate și în condițiile stabilite prin dispozițiile legale;
· în calitate de ordonator de credite, Administratorul, prin compartimentele despecialitate, răspunde de:
· elaborarea și fundamentarea proiectului de buget;
· angajarea, lichidarea și ordonanțarea cheltuielilor în limita creditelor bugetare aprobate și a veniturilor bugetare posibil de încasat;
· organizarea și ținerea la zi a contabilității și prezentarea la termen a situațiilor financiare asupra situației patrimoniului aflat în administrare și a execuției bugetare;
· organizarea și ținerea la zi a evidenței patrimoniului, conform prevederilor legale;
· organizarea procedurilor de achiziție publică pentru achiziționarea de lucrări, bunuri materiale şi servicii, conform prevederilor legale;
· organizarea și funcționarea activității de investiții, cât și dotarea cu mijloace fixe și obiecte de inventar necesare bunei funcționări a instituției.
· fundamentează și propune proiectul de Organigramă, Statul de Funcții, Regulamentul de Organizare și Funcționare și le supune spre aprobare, conform reglementărilor legale;
· coordonează și răspunde de utilizarea rațională a mijloacelor de transport și a utilajelor din dotare, prin efectuarea la timp a reparațiilor și a întreținerii acestora, optimizarea transporturilor, reducerea staționărilor și a transporturilor în gol și a regimului de garare;
· studiază modalitățile de îmbunătățire a activității și proceselor tehnologice, acționează pentru reducerea consumurilor specifice de materii prime, materiale, combustibil, etc.;
· aprobă programul de pază a obiectivelor și a bunurilor instituitei, stabilind modul de efectuare a acestuia și necesarul de amenajări, instalații și mijloace tehnice de pază și alarmare;
· asigură elaborarea tuturor manualelor cuprinzând toate procedurile, instrucțiunile de lucru, formularele aferente activității;
· în exercitarea atribuțiilor ce îi revin, Administratorul emite Decizii;
· îndeplinește și alte atribuții prevăzute de lege sau de alte acte normative, atribuții dispuse de Primarul comunei Snagov, precum și de către Consiliul Local U.A.T. Clinceni;
· [bookmark: _Hlk213226766]Administratorul reprezintă Eco Serv Clinceni în relațiile cu autoritățile și instituțiile publice, cu persoanele juridice și fizice din țară și străinătate, precum și în justiție. În perioada în care Administratorul  nu este prezent în instituție, atribuțiile funcției de Administrator l vor fi preluate de către Administratorul adjunct, în conformitate cu legislația în domeniu, în vigoare.
 
CAPITOLUL V
ATRIBUȚIILE COMPARTIMENTELOR DIN CADRUL ECO SERV CLINCENI
COMPARTIMENT ECONOMIC ȘI DE GESTIUNE
Art. 12 Atribuții Responsabil Economic (Contabil):
· elaborează și supune aprobării Administratorului  instituției proiectul bugetului de venituri și cheltuieli;
· asigură mijloacele necesare pentru desfășurarea corespunzătoare a activității;
· asigură cunoașterea şi aplicarea de către personalul din subordine a actelor normative de referință în domeniul lor de activitate;
· vizează pentru conformitate şi oportunitate toate documentele care implică angajarea de cheltuieli și semnează contractele încheiate de Eco Serv Clinceni
·  prezintă rapoarte despre activitatea financiar-contabilă a instituției, la solicitarea Administratorului, Primarului comunei Clinceni precum și de către Consiliul Local Clinceni, sau altor organe abilitate.
· organizează evidența contabilă, financiară și urmărește ținerea la zi a operațiunilor contabile de post calcul;
· asigură disciplina financiară;
· [bookmark: _Hlk189934404]studiază, analizează şi face propuneri în vederea îmbunătațirii rentabilitații instituției;
· ia măsuri pentru prevenirea şi descoperirea fraudelor și determinării pagubelor; 
· analizează modul  de îndeplinire  a indicatorilor economico - financiari  şi  a întregii activitați economice a instituției;
· participă la inventarierea patrimoniului instituției, cu respectarea normelor legale în vigoare;
· asigură întocmirea documentelor și efectuarea plătii salariilor pentru personalul angajat
· se preocupă de arhivarea documentelor din compartiment;
· asigură executarea și a altor lucrări în domeniul sau de activitate, care sunt dispuse de conducere sau care decurg din actele normative în vigoare;
· contabilizarea facturilor emise;
· înregistrarea încasărilor și plăților conform extraselor de cont;
· contabilizarea încasărilor și plăților în numerar conform registrelor de casă;
· înregistrarea avansurilor de trezorerie conform deconturilor;
· contabilizarea facturilor de prestații furnizori;
· înregistrarea intrărilor de marfă în baza documentelor primite (facturi interne, facturi externe, dvi si nir);
· întocmirea de alte situații analitice la cererea contabilului șef;
· îndeplinirea altor sarcini specifice postului, primite prin delegare;
· îmbunătățirea permanentă a pregătirii sale profesionale și de specialitate.




Art. 13 Atribuții Referent (registratură și relații publice):
· răspunde de planificarea și derularea activităților de informare și comunicare;
· răspunde la culegerea, înregistrarea și analiza de date și informații necesării documentării;
· menține bune relații de colaborare între societate și locuitorii din comunitate;
· menține bune relații de colaborare între societate și partenerii din comunitate;
· instrumentează dosarele de reclamații, analizează informațiile și propune soluții;
· gestionează imaginea publică a societății, menținând o atitudine favorabilă;
· îndeplinește toate activitățile legate de rolul de purtător de cuvânt (facilitează relația societății cu social-media, oferă informații ori de câte ori este nevoie);
· mediază, împreună cu conducerea eventualele conflicte apărute în social-media;
· se ocupă de promovarea societății prin mijloace specifice;
· informează conducerea societății asupra tuturor problemelor ivite în buna desfăşurare a activităţilor zilnice;
· să informeze asupra deteriorării/ defectării echipamentului de lucru;
· să aibă capacitatea de organizare a locului de muncă;
· să participe activ la rezolvarea sarcinilor echipei;
· să fie cinstit, loial şi disciplinat, dând dovadă în toate împrejurările de o atitudine civilizată şi corectă faţă de toate persoanele cu care vine în contact; 
· menţine o legătură directă prin activitatea de relaţii cu publicul, cu cetăţenii şi cu problemele din sfera de competenţă a instituţiei;
· primirea, înregistrarea şi repartizarea sesizărilor şi corespondenţei adresate instituției;
· identificarea existenţei unor sesizări similare cu sesizările nou-primite; în acest sens se efectuează verificări în sistemul de evidenţă a sesizărilor şi se întocmeşte un referat privind rezultatul verificării;
· pregătirea dosarelor şi realizarea circuitului acestora în cadrul instituției;
· transmiterea solicitărilor de relaţii necesare soluţionării lucrărilor;
· gestionează registrul de evidenţă al solicitărilor privind liberul acces la informaţii;
· soluţionează corespondenţa repartizată;
· asigură efectuarea lucrărilor de multiplicare a documentelor;
· primeşte, distribuie, colectează corespondenţa clasificată prin poşta specială;
· asigură relaţionarea telefonică cu alte instituţii;
· asigură tipărirea registrelor de intrare/ieșire a corespondenței, constituirea dosarelor de registratură şi arhivarea lor conform normelor legale;
· este direct răspunzător de păstrarea bunurilor materiale sau de altă natură pe care le are în gestiune;

[bookmark: _Hlk181961927]Art. 14 Atribuții Gestionar:
· operează în stoc mișcările de marfă;
· păstrează documentele justificative legate de stocuri;
· efectuează lunar inventarul stocului de marfă;
· participă activ la operațiunile de încărcare/descărcare a mărfii la/din magazia instituției;
· raportează superiorului ierarhic orice neconcordanță între stocul fizic și cel scriptic;
· oferă informații despre stocuri;
· respectă legislația de gestiune a stocurilor;
· efectuează operațiuni de intrare în stoc a mărfii;
· efectuează recepția fizică a mărfii la intrarea în magazia instituției;
· raportează superiorului ierarhic diferențele între marfa fizică și cea scriptică apărute la      recepția mărfii la magazie;
· verifică documentele la introducerea nir-ului și semnalează eventualele neconcordanțe;
· înregistrează, prelucrează și pastrează informațiile referitoare la situația stocurilor;
· raportează lunar rezultatele activității de gestiune a stocului;
· utilizează eficient spațiul de depozitare a mărfurilor;
· acuratețea înregistrărilor în stoc;
· înregistrarea sistematică și cronologică a datelor privind stocurile;
· îndeplinirea la timp și întocmai a sarcinilor specifice trasate sau stabilite de superiorul ierarhic;
· calitatea raportarilor și a informărilor;
· păstrarea confidențialității informațiilor legate de instituție;
· utilizarea și păstrarea în bune condiții a documentelor cu regim special;
· efectuează operațiunile de inventariere și intocmirea de bonuri de consum la ieșirea din stoc a mărfii;
· asigură întocmirea și evidența la zi în fișele de magazie aferente fiecarui articol de marfă;

Art. 15 Atribuții Muncitor calificat (manager transport)
· conduce întreaga activitate de transport;
· va cunoaște și respecta prevederile legale cu privire la circulația pe drumurile publice;
· planifică, organizează și controlează activitățile legate de transport;
· administrează flota auto și bugetul alocat;
· [bookmark: _Hlk131280138]coordonează și supraveghează activitatea conducătorilor auto;
· asigură derularea activităților de înmatriculări și radiere;
· păstrează legătura cu autoritățile rutiere si furnizorii relevanți;
· reprezintă societatea în raport cu ARR, RAR, Poliție;
· menține relația cu societatea de asigurări și urmărește dosarele de daună atunci când este cazul;
· [bookmark: _Hlk131280152]stabilește necesarul de piese de schimb și consumabile auto;
· urmărește modul de întreținere și exploatare a mașinilor, starea de tehnică și de curățenie;
· obținerea licențelor de transport și a celor de execuție pentru autovehicule;
· informează conducerea societății asupra tuturor problemelor ivite în buna desfăşurare a activităţilor zilnice;
· să informeze asupra deteriorării/ defectării echipamentului de lucru;
· să folosească timpul de muncă exclusiv pentru îndeplinirea sarcinilor de serviciu, în acest sens, nu se ocupă în timpul de muncă de activităţi care nu sunt cuprinse în atribuţiile şi îndatoririle sale ori nu sunt dispuse de şefi ierarhici
· să aibă capacitatea de organizare a locului de muncă;
· să participe activ la rezolvarea sarcinilor echipei;
· să fie cinstit, loial şi disciplinat, dând dovadă în toate împrejurările de o atitudine civilizată şi corectă faţă de toate persoanele cu care vine în contact; 
· nu părăseşte locul de muncă decât în cazuri deosebite şi numai cu aprobarea sefului ierarhic;


COMPARTIMENT ACHIZIȚII PUBLICE ȘI RESURSE UMANE

Art. 16 Atribuții Referent (resurse umane)

· identificarea și selectarea candidaților potriviți pentru posturile vacante din cadrul instituției;
· întocmirea și actualizarea documentelor de resurse umane;
· asigurarea respectării legislației în domeniul resurselor umane și a politicilor și procedurilor interne ale instituției;
· asigurarea unui mediu de lucru sigur si sanatos pentru angajați;
· gestionarea conflictelor și a situațiilor de criză în cadrul instituției;
· [bookmark: _Hlk205543676][bookmark: _Hlk205544920]păstrarea evidenţei numelor, adreselor şi numerelor telefonice ale persoanelor şi instituţiilor cu care angajaţii au relaţii de serviciu;
· asigurarea unei bune evidențe a contractelor individuale de munca și a carnetelor de      muncă. 
· gestionarea dosarelor personale ale angajaților; 
· organizarea și derularea operațiunilor de evidență a personalului; 
· întocmirea dosarelor de pensionare;
· verifică valabilitatea actelor prezentate de angajați în vederea inscrierii lor în carnetul de muncă / registrul de evidență a salariaților;
· asigură întocmirea contractelor individuale de muncă, precum și arhivarea acestora; 	
· gestionează documentele de evidență a contractelor de muncă;
· calculează drepturile salariale conform pontajului, contractelor de muncă, politicii instituției si legislației în vigoare;
· completează și transmite datelor în R.E.G.E.S. - Online conform dispozitiilor H.G. nr. 295/2025 și Legea nr. 53/2003 Codul muncii, republicat;
· primește, verifică și arhivează certificatele medicale;
· verifică condicile de prezența cu pontajele zilnice;
· ține evidenșa concediilor de odihnă pentru fiecare compartiment , verifică pontajele cu cererile de concediu de odihnă, certificatele medicale și alte referate din cursul lunii;   
· la cererea salariaților și în conformitate cu prevederile legale eliberează adeverințe; 
· primește și analizează diferite cereri / reclamații ale salariaților în domeniul resurselor mane, propunand soluții pentru rezolvarea acestora;
· acordă consultanță conducerii instituției și salariaților în probleme de gestiune a personalului;. 
· menține în permanență legătura cu firma externă de consultanță (dacă este cazul). 





[bookmark: _Hlk181695009]Art. 17 Atribuții Referent (achiziții publice):
· întocmește documentele aferente procesului de evaluare și sprijină membrii comisiilor de evaluare (procese verbale de deschiderea ofertelor, procese verbale de evaluare, rapoartele procedurii, solicitări de clarificări, comunicări, etc);
· gestionează baza de date cu privire la procedurile de achiziție publică organizate;
· urmărește, în limita competențelor, modul de îndeplinire a condițiilor contractuale aferente contractelor de achiziții publice și a acordurilor cadru;
· participă la elaborarea tuturor manualelor cuprinzând toate procedurile, instrucțiunile de lucru, formularele aferente activității;
· stabilește politicile de planificare în domeniul investițional pentru o utilizare optimă a resurselor financiare alocate cheltuielilor de capital;
· stabilește și fundamentează necesarul de credite bugetare și de angajament pentru cheltuieli cu investițiile, conform prevederilor legale, în vederea elaborării proiectului anual de buget;
· întocmește și actualizează strategia anuală de achiziții publice pe baza notelor de fundamentare emise de compartimentele funcționale;
· [bookmark: _Hlk181700873]monitorizează derularea programelor de investiții aprobate și elaborează analize, sinteze sau raportări cu privire la derularea acestora;
· asigură derularea și monitorizarea contractelor de investiții, precum şi prestări de servicii conexe acestora, până la faza încheierii recepției finale.
· [bookmark: _Hlk205543598]menține în permanență legătura cu firma externă de consultanță (dacă este cazul); 




COMPARTIMENT DE CURĂȚENIE  CĂI PUBLICE COMPARTIMENTUL DESZĂPEZIRE , SALUBRITATE ȘI ÎNTREȚINERE OBIECTIVE PUBLICE

Activitatea de curățenie căi publice se realizează prin aplicarea procedeelor de măturat manual sau mecanizat prin care se  realizează un grad bine determinat de curăţare a suprafeţelor de circulaţie, de odihnă sau de agrement ale aşezărilor urbane ori rurale;
· Asigură curăţarea rigolelor - operaţiunea de îndepărtare manuală sau mecanizată a depunerilor de noroi, nisip şi praf de pe porţiunea de la bordură spre axul median al străzii, urmată de măturare şi/sau spalare;
· Asigură serviciile de măturat, manual sau mecanizat, spălat, stropit și întreținerea căilor publice;
· Pentru evitarea formării prafului şi pentru crearea unui climat citadin igienic, înainte de măturare, suprafeţele vor fi stropite cu apă;
· Din punct de vedere al felului cum se execută, măturatul poate fi manual sau mecanic;
· Măturatul manual se aplică pe carosabil, pe trotuare, în pieţe şi în hale de desfacere a produselor agroalimentare, în locuri de parcare sau pe suprafeţe anexe ale spaţiilor de circulaţie, de odihnă ori de agrement;
· Din punct de vedere al îmbrăcămintei spaţiilor de circulaţie, de odihnă sau de agrement, măturatul se realizează pe suprafeţe neîmbrăcate sau îmbrăcate cu asfalt, pavele cu rosturi bituminoase, pietre de râu, macadam;
· Activitățile de măturat se realizează atât ziua, cât şi noaptea, dar nu și atunci când plouă torențial;
· Activitatea se desfăşoară în aria de autorizare, pe străzile şi cu frecvenţele de lucru prevăzute;
· Deşeurile stradale se colectează şi se transportă cu autospeciale sau cu alte mijloace de transport;
· Asigură repartiția personalului necesar activității de încarcare a deșeurilor în autovehiculele speciale destinate activității de transport deșeuri;
· Măturatul mecanic se realizează cu ajutorul unor dispozitive adaptate pe autovehicule, cu maşini specializate ce folosesc perii cilindrice sau circulare care vin în contact direct cu suprafaţa pe care se execută măturatul;
· Activitatea de măturat mecanic se realizează pe părţile carosabile ale străzilor, aleilor, locurilor de parcare şi suprafeţelor anexe cu îmbrăcăminte asfaltică sau pavele cu rosturi bituminate;
· Durata sezonului de lucru este de la topirea zăpezii, la sfârşitul iernii, până la aşezarea stabilă a zăpezii la începutul iernii următoare;
· Stropitul se execută mecanizat;
· Din punct de vedere al suprafeţei pe care se execută, spălatul se realizează pe trotuare sau pe carosabil;
· După modul de execuţie, curăţarea rigolelor se face manual sau mecanizat;
· Curăţarea manuală a rigolelor se desfăşoară numai ziua. Durata de desfăşurare a activităţii este de la topirea zăpezii până la începerea îngheţului;
· [bookmark: _Hlk202175375]Execută operațiuni de erbicidat pe trotuare și carosabil;
· Execută operațiuni de tăiere mecanizată a vegetației crescute în exces;
· Asigură colectarea deșeurilor de pe căile publice (deșeuri stradale necontrolate, deșeuri din coșurile stradale etc) și transportul acestora;
· Asigură colectarea deșeurilor de pe căile publice, în cadrul campaniilor de curățenie general organizate;
· Intervine pentru înlăturarea deșeurilor și limitarea daunelor în cazul în care se manifestă situații de urgenţă de natură meteorologică sau alte fenomene ori incidente semnalate;

· DESZĂPEZIRE
Întocmirea planului operativ pentru acțiunile necesare privind deszăpezirea, prevenirea și combaterea poleiului, care va cuprinde măsuri:
a) pregătitoare;
b) de prevenire a înzapezirii și măsuri de deszăpezire;
c) de prevenire și combatere a poleiului.
· Stabilește nivelurile de prioritate de intervenție pe străzile din cadrul localității și dotarea  necesară deszăpezirii pe timp de iarna;
· Asigură desfășurarea mecanizată  și manuală a serviciilor de deszăpezire și întreținerea căilor publice, sub coordonarea și monitorizarea șefilor de formație muncitori – responsabili de microzone;
· Asigură curăţarea zăpezii/gheţii manual şi/sau mecanizat - operaţiunea de îndepărtare a stratului de zăpadă sau de gheaţă depus pe suprafaţa pietonală, în scopul asigurării deplasării  pietonilor în condiţii de siguranţă;
· În vederea asigurarii deplasarii pietonilor în condiții de siguranță iarna, pe trotuare se va împraștia material antiderapant;
· Asigură strângerea zăpezii care se realizează în locuri unde nu stânjeneşte circulaţia auto sau pietonală;
· Asigură încărcarea zăpezii manual sau mecanizat - se realizeaza imediat după încetarea ninsorii;
· Asigură descărcarea zăpezii, care se realizeaza în guri de canal sau în locuri special destinate, stabilite de către autorităţile administraţiei publice locale iar  acestea vor fi comunicate operatorului;
· Asigură eliminarea deșeurilor și a apelor uzate, respectiv de salubritate, curățenie și activități similare;
· Realizează pe baza solicitărilor planificarea traseelor pentru fiecare vehicul și utilaj;
· Ține evidența orelor de funcționare a utilajelor și o raportează conducerii instituției;
· Elaborează planurile anuale de revizii și reparații și asigură executarea lor în vederea păstrării parcului de utilaje în stare de funcționare și bună exploatare;
·  Asigură funcționarea utilajelor specifice pentru intervenții punctuale solicitate de echipajele de urgență (poliție, salvare, SMURD, pompieri, descarcerare, servicii de utilitate publică etc.);
· Organizează bazele de lucru operaționale, inclusiv bazele de deszăpezire, zonele de stocare temporară a deșeurilor și a cadavrelor de animale colectate de pe domeniul public, în conformitate cu cerințele legale;
·  Asigură instruirea și informarea corespunzătoare cu privire la utilizarea în siguranță a vehiculelor, utilajelor, echipamentelor și instalațiilor cu care se realizează serviciile de salubrizare și deszăpezire aflate în operarea serviciului;
·  Realizează activitatea pe baza jurnalului zilnic de activități și asigură completarea zilnică a acestuia;
        Activitatea se realizează cu respectarea legislației, normelor, prescripțiilor și regulamentelor privind igiena muncii, protecția muncii, gospodărirea apelor, protecția mediului, urmărirea comportării în timp a construcțiilor, prevenirea și combaterea incendiilor.

· ÎNTREȚINERE OBIECTIVE PUBLICE
· [bookmark: _Hlk205535170]asigură curăţenia în jurul obiectivelor cât și în incinta acestora;
· asigură golirea și curățarea coșurilor de gunoi;
· asigură curăţenia şi igienizarea periodică a spaţiilor anexe, conform programului săptămânal de lucru;
· asigură îndepărtarea crengilor uscate, frunzelor și altor resturi vegetale;
· asigură măturatul în spaţiile de parcare publice, acoperite şi neacoperite;
· [bookmark: _Hlk202174139]asigură menținerea în stare salubră, ventilarea, deratizarea, dezinsecția și dezinfecția punctelor de colectare;
· predă gunoiul menajer furnizorilor de servicii de salubritate;
· participă la determinarea necesarului de materiale destinate curăţeniei;
· raportarea necesităților de reparații majore administrației publice;
· respectă normele de protecția muncii și a mediului;
· este direct răspunzător de păstrarea bunurilor materiale sau de altă natură pe care le are în gestiune;
· utilizarea echipamentului de protecție și respectarea regulilor de siguranță la locul de muncă;
· gestionarea responsabilă a deșeurilor și utilizarea rațională a resurselor (apă, electricitate, materiale de întreținere).

CAPITOLUL VI
DISPOZIȚII FINALE

Art. 19
Compartimentele funcționale ale Eco Serv Clinceni au obligația de a colabora în vederea soluționării comune a problemelor curente ale comunității care intră în competența instituției.
Compartimentele funcționale din structura organizatorică a Eco Serv Clinceni au obligația de a comunica Administratorului orice modificare intervenită în atribuțiile specifice domeniului de activitate, urmare a punerii în aplicare a legislației, apărute ulterior aprobării prezentului Regulament, precum și aplicării conform legii, a Hotărârilor Consiliului Local Clinceni și Deciziilor Administratorului.
Prezentul Regulament de Organizare și Funcționare se va difuza tuturor compartimentelor funcționale din cadrul Eco Serv Clinceni, conducătorii acestora având obligația să asigure, sub semnătură, luarea sa la cunoștință de către toți salariații din subordine.

